Α.Ε.Κ. (σκάκι)
 Το Σκακιστικό τμήμα της Α.Ε.Κ., ιδρύθηκε το 2005. Χρειάστηκαν 3 προσπάθειες μέχρι να ευοδωθεί η ίδρυση του τμήματος. Η πρώτη έγινε το 1999, μετά από πρωτοβουλία δύο τακτικών μελών της Ερασιτεχνικής ΑΕΚ, του Μιχάλη Πρεβενιού και του Φώτη Αρμπή, οι οποίοι και κατέθεσαν πρόταση δημιουργίας τμήματος σκάκι στον τότε Γενικό Αρχηγό του Σωματείου κ. Δημήτριο Παπασταύρου. Όμως η έλλειψη χώρου, δεν επέτρεψε την υλοποίηση της εν λόγω πρότασης. Η συνέχεια δόθηκε το 2002, από τον επίσης σκακιστή Χρήστο Πιλάλη, ούτε όμως και αυτή τη φορά υπήρξε κάποια εξέλιξη. Τρία χρόνια αργότερα και συγκεκριμένα το καλοκαίρι του 2005, ο Χρήστος Πιλάλης επανήλθε και πλέον η δημιουργία τμήματος σκάκι άρχισε να παίρνει σάρκα και οστά. Οι κινήσεις στη συνέχεια υπήρξαν γρήγορες και μεθοδικές. Την 30η Ιουνίου 2005, το ΔΣ της Ερασιτεχνικής ΑΕΚ αποφάσισε και επίσημα την ίδρυση του τμήματος, απόφαση η οποία και εγκρίθηκε από την Γενική Συνέλευση των μελών της 12ης Ιουλίου 2005. Την 14η Ιουλίου 2005 το ΔΣ της Α.Ε.Κ. (με Πρόεδρο τον Αχιλλέα Κουρέπη), αποφάσισε όπως ορίσει έφορο του τμήματος τον Χρήστο Πιλάλη, με βοηθούς εφόρου τους Μιχάλη Πρεβενιό και Φώτη Αρμπή. Ακολούθησε η επίσημη αναγνώριση του τμήματος από την Ένωση Σκακιστικών Σωματείων Νομού Αττικής (ΕΣΣΝΑ), την 3η Σεπτεμβρίου 2005 και από την Ελληνική Σκακιστική Ομοσπονδία (ΕΣΟ), την 5η Σεπτεμβρίου 2005. Το Σκακιστικό τμήμα της Αθλητικής Ένωσης Κωνσταντινουπόλεως (Α.Ε.Κ.), ήταν πλέον γεγονός. Το 2019, μετά από μια περίοδο αδράνειας περίπου 3 ετών, ανακοινώθηκε η επαναδραστηριοποίηση του τμήματος με στόχο την κορυφή, μετά από πρωτοβουλία των πρώην εφόρων Μιχάλη Πρεβενιού και Φώτη Αρμπή, κατόπιν παρότρυνσης του σκακιστή και οπαδού της ομάδας, Τάσου Φουφόπουλου. Μετά την αποχώρησή της ομάδας από τον ΠΟΑ 2016 και την τελευταία συμμετοχή της στο Κύπελλο Αττικής 2017, τον Ιανουάριο του 2020 η Α.Ε.Κ. συμμετείχε εκ νέου στον 2ο όμιλο του Διασυλλογικού Πρωταθλήματος Β΄ Τοπικής Κατηγορίας Αττικής, κατακτώντας αήττητη την άνοδό της στην Α' κατηγορία Αττικής. Η πορεία προς την κορυφή αποτέλεσε και πάλι γεγονός... Η Α.Ε.Κ. κατακτά τον πρώτο της τίτλο, το Φεβρουάριο του 2006, κερδίζοντας το Διασυλλογικό Πρωτάθλημα Αττικής Rapid για το 2005. Στην πρώτη της συμμετοχή στο Κύπελλο Αττικής, η Α.Ε.Κ. κατακτά το τρόπαιο. Συγκεκριμένα, στο Final-4 της διοργάνωσης, οι σκακιστές μας (Nielsen, Γρίβας, Καλέσης, Αναγνωστόπουλος) επικράτησαν στον ημιτελικό τον ΣΟ Χαλανδρίου με 3-1 και στον τελικό τον ΦΟΝ Επικοινωνίας με 2.5-1.5. Τον Μάιο του 2006, ξεκινώντας (ως όφειλε) από τη χαμηλότερη κατηγορία, η Α.Ε.Κ. κατακτά αήττητη την 1η θέση στο Διασυλλογικό Πρωτάθλημα Β΄ Τοπικής Κατηγορίας Αττικής, αφού πέτυχε 7 νίκες σε ισάριθμους αγώνες. Έτσι η ομάδα μας προήχθη στην Α΄ Τοπική Κατηγορία, από την πρώτη της κιόλας συμμετοχή σε Πρωτάθλημα της ΕΣΣΝΑ. Η πρώτη συμμετοχή της ομάδας σκάκι της Α.Ε.Κ. σε Final-4 Διασυλλογικού Κυπέλλου Ελλάδας (Παλαιά Φώκαια, 30/9-1/10/2006), συνοδεύτηκε με πρόκριση στον τελικό και κατάκτηση της 2ης θέσης. Παρουσία οπαδών της ομάδας (γεγονός σπάνιο για τα σκακιστικά δεδομένα), η Α.Ε.Κ. ηττήθηκε από τον Πρωταθλητή Ελλάδος Α.Ο. Κύδων Χανίων με 0.5-3.5 στο μπαράζ, αφού ο κανονικός αγώνας έληξε 2-2. Ο νικηφόρος ημιτελικός για την Α.Ε.Κ. ήταν με αντίπαλο την ΕΣ Θεσ/νίκης (3η στο Διασυλλογικό Πρωτάθλημα Α' Εθνικής 2006). Η Α.Ε.Κ. προκρίθηκε στον τελικό επικρατώντας με 2.5-1.5 στο δεύτερο μπαράζ. Η σύνθεση της ΑΕΚ και στους δύο αγώνες ήταν: Peter Heine Nielsen, Στράτος Γρίβας, Νίκος Καλέσης, Θωμάς Μίχος. Το 2008, στη Χαλκιδική, έχοντας στις τάξεις της έναν εκ των κορυφαίων σκακιστών στον κόσμο (33η θέση τον Ιούλιο του 2008, έχοντας φτάσει στην 9η θέση τον Οκτώβριο του 2005), η Α.Ε.Κ. μετά από ένα δραματικό ημιτελικό με αντίπαλο τον Α.Ο. Κύδων Χανίων, χάνει στα μπαράζ την πρόκριση στον τελικό. Στο τελευταίο παιχνίδι των μπαράζ, η Α.Ε.Κ. απώλεσε μεγάλη ευκαιρία να επικρατήσει στην τελευταία παρτίδα του Στράτου Γρίβα και να πάρει τη νίκη (ο σκακιστής της Α.Ε.Κ. είχε στο ρολόι του 7 δευτερόλεπτα και ο αντίπαλός του 4 δευτερόλεπτα, όμως αδράνησε, για να χάσει από πτώση σημαίας δίχως να κάνει κίνηση). Αξιοσημείωτη η παρουσία οπαδών της ομάδας από τη Βέροια, την επόμενη μέρα της ήττας στον ημιτελικό, προκειμένου να στηρίξουν την ομάδα. Μετά από διαδοχικές ανόδους κατηγοριών στην Αττική (2007 - Α' Τοπική, 2008 - Γ' Εθνική, 2009 - Β' Εθνική, 2010 - ΠΟΑ), η Α.Ε.Κ. συμμετέχει για 1η φορά στο Διασυλλογικό Πρωτάθλημα Α' Εθνικής 2010, όπου κατακτά την 7η θέση. Στο κλειστό γυμναστήριο του Περιστερίου όπου διεξήχθησαν οι αγώνες, βρέθηκε στις εξέδρες πλήθος οπαδών της ομάδας, πράγμα πρωτόγνωρο για τα σκακιστικά δρώμενα, όχι όμως και για τις τάξεις της ομάδας (βλέπε παρουσία οπαδών σε Παλαιά Φώκαια και Χαλκιδική). Το 2013 κατακτά τον 1ο νεανικό τίτλο στην Αττική (Πρωτάθλημα Παμπαίδων έως 08 ετών). Το 2014 συμμετέχει για τελευταία φορά στο Διασυλλογικό Πρωτάθλημα Α' Εθνικής. Το 2016 αποχωρεί από το Πρωτάθλημα του ΠΟΑ, λόγω οικονομικών προβλημάτων και υποστελέχωσης. Το 2019 επαναδραστηριοποιείται το τμήμα, με την οργάνωση τουρνουά, ενώ ακολουθεί η συμμετοχή της ομάδας στη Β' Τοπική Κατηγορία Αττικής 2020, την οποία και κατακτά (2ο Όμιλο). Το 2022, αν και φτάνει στα μπαράζ της Α' Τοπικής Κατηγορίας Αττικής 2022, δεν καταφέρνει να ανέβει στη Γ' Εθνική, αφού κατατάσσεται 4η (αγωνίστηκε στον μικρό τελικό, μετά από ένσταση της ομάδας της "Σκακιστικής Ακαδημίας Νίκαιας-Ρέντη" εναντίον απόφασης της ΕΣΟ, την οποία κέρδισε στο ΑΣΕΑΔ). Το 2023 το τμήμα πέτυχε την άνοδο στην Γ΄ Εθνική Κατηγορία. Πρωτάθλημα Α' Εθνικής Κατηγορίας Ελλάδος Συμμετοχές (5): 2010, 2011, 2012, 2013, 2014Καλύτερη θέση: 7η (2010) Κύπελλο Ελλάδος Φιναλίστ 2006 3η θέση 2008 Final-8 2014 Πρωταθλήματα Αττικής ΠΟΑ (Προκριματικός Όμιλος Αττικής) Καλύτερη θέση: 2η θέση (2010) Β' Εθνική Κατηγορία: 1 τίτλος 2009 Γ' Εθνική Κατηγορία: 1 τίτλος 2008 Α' Τοπική Κατηγορία: 1 τίτλος 2007 Β' Τοπική Κατηγορία: 2 τίτλοι 2006, 2020 (Β' Όμιλος) Κύπελλο Αττικής - 2 τίτλοι (κατακτήσεις) 2006, 2014 (φιναλίστ) 2013 (3η θέση) 2011 Νεανικά Αττικής Πρωτάθλημα Παμπαίδων Αττικής (Κ-08): 1 τίτλος 2013 Κύπελλο Παμπαίδων Αττικής (Κ-10): 1 τίτλος 2014 Πρωτάθλημα Παμπαίδων Αττικής (Κ- 12) (2η θέση) 2014 Πρωταθλήματα Αττικής- 3 τίτλοι (κατακτήσεις) 2005, 2008, 2009 6η θέση CL/2007/FT1, Champions League 2007 Fast Track Group 1 Διεθνή Πρωταθλήτρια Ευρώπης (Γυναίκες): Viktorija Čmilytė (2011) Απόκτηση τίτλου International Maitre: Γρηγοριάδης Αλέξανδρος (2008) Απόκτηση τίτλου International Arbiter: Πρεβενιός Μιχαήλ (2009) Απόκτηση τίτλου FIDE Instructor: Πιλάλης Χρήστος (2010) 16η θέση στο Παγκόσμιο Σχολικό Πρωτάθλημα πολύ γρήγορου Σκακιού: Ερνέστος Πιλάλης (2014) Ελλάδος Πρωταθλητής Ελλάδος 2010 (Α-16): Κοσμάς-Λέκκας Δημήτριος, Πρωταθλητής Ελλάδος 2010 (Α-12): Τσίρος Φραγκίσκος-Βλάσιος Πρωταθλητής Ελλάδος 2014 (Α-16): Γρηγοριάδης Μιχαήλ Πρωταθλητής Ελλάδος 2015 (Α-18): Γρηγοριάδης Μιχαήλ 2η θέση στο Σχολικό Πρωτάθλημα Ελλάδος 2013 (Α΄ Δημοτικού): Πιλάλης Ερνέστος 3η θέση στο Σχολικό Πρωτάθλημα Ελλάδος 2014 (Β΄ Γυμνασίου): Γκίκας Βασίλειος 3η θέση στο Πρωτάθλημα Ελλάδος 2016 (Α-18): Γρηγοριάδης Μιχαήλ Αττικής Πρωταθλητής Αττικής 2006: ΙΜ Καλέσης Νικόλαος Πρωταθλητής Αττικής 2008: ΙΜ Μουτούσης Κων/νος Πρωταθλητής Αττικής 2009: ΙΜ Γρηγοριάδης Αλέξανδρος Πρωταθλητής Αττικής 2010: Τεπελένης Νικόλαος Πρωταθλητής Αττικής 2009 (Α-16): Κοσμάς-Λέκκας Δημήτριος Πρωταθλητής Αττικής 2010 (Α-16): Αζναουρίδης Σωκράτης-Παναγιώτης Πρωταθλητής Αττικής 2013 (Α΄ Δημοτικού / Σχολικό Πρωτάθλημα): Πιλάλης Ερνέστος Πρωταθλητής Αττικής 2014 (έως 12 ετών) στο γρήγορο σκάκι (Rapid): Κράλλης Χρήστος 2η θέση στην Αττική 2009 (Α-12): Γρηγοριάδης Μιχαήλ 3η θέση στην Αττική 2009 (Α-10): Τσίρος Φραγκίσκος-Βλάσιος 3η θέση στην Αττική 2015 (Α-10): Σιμιτζόγλου Παναγιώτης 3η θέση στην Αττική 2015 (Α-16): Γκίκας Βασίλειος Άνδρες Λάζαρος Βυζαντιάδης Στράτος Γρίβας Δημήτρης Αναγνωστόπουλος Βαγγέλης Παλαμίδας Peter Heine NielsenΓυναίκες Viktorija Čmilytė Anna Warakomska Επίσημος διαδυκτιακός τόπος Σκακιστικού Τμήματος ΑΕΚ Ελληνική Σκακιστική Ομοσπονδία (ΕΣΟ) Ένωση Σκακιστικών Σωματείων Νομού Αττικής (ΕΣΣΝΑ) International Correspondence Chess Federation (ICCF) https://www.aek.gr/giortase-tin-anodo-to-tmima-skaki/ Α.Ε.Κ. - Επίσημος Δικτυακός Τόπος (Ελληνικά) (Αγγλικά)
Το Σκακιστικό τμήμα της Α.Ε.Κ. ιδρύθηκε με απόφαση της Γενικής Συνέλευσης της Α.Ε.Κ. στις 12 Ιουλίου 2005. Το τμήμα στελεχώθηκε άμεσα και από τις 3 Σεπτεμβρίου 2005, αποτελεί μέλος της Ελληνικής Σκακιστικής Ομοσπονδίας.